Le fa go ntse jalo, gompieno bangwe ba basha ba ba nang le bokgoni ba bona go le botoka gore ba se ka dira sentle kwa sekolong ka gonne ba boifa gore ba tla sotlwa ka mafoko. Basha bangwe ba simolola go nna le kgopolo ya gore, “Fa o dira sentle kwa sekolong o kwa morago.” A go leba dilo ka tsela ya semoya go ka thusa mo ntlheng eno? Ee ruri! Ela tlhoko Bakolosa 3:23 e e reng: “Le fa e le eng se lo se dirang, se direng ka moya otlhe jaaka lo se direla Jehofa mme e seng batho.” A o akanya gore go na le lebaka le lengwe le le botlhokwa go feta la gore re ipedisa Modimo fa re dira ka natla? Go leba dilo ka tsela eno e e siameng go dira gore motho a nne le nonofo ya go emelana le kgatelelo e e sa siamang ya balekane.